**ANSØGNINGSVEJLEDNING**

**Støtte til efteruddannelse og kompetenceudvikling**

Når du søger om støtte til dit efteruddannelsesforløb, skal du operette din ansøgning på Støtteportalen. Du skal logge ind med dit personlige MitID. Din Støttesag skal navngives kursets nøjagtige navn samt dit eget navn (f.eks. Tag ordet – Jens Jensen). Du opretter dig selv som ansøger og skriver din fulde adresse ind, samt e-mail adresse og telefonnummer.

Kursets formål beskrives (hvorfor er det relevant for dig at deltage, hvad kan det bidrage med ift. dit arbejdsliv), og derefter beskrives kursets indhold. Navnet på kursets udbyder indsættes sammen med link til kurset samt tidsplan.

Derefter specificeres din ansøgnings økonomi. Ansøgt beløb for kursus, evt. ansøgt beløb for tabt arbejdsfortjeneste og evt. ansøgt beløb for rejse- og ophold. Husk Totalbeløb.

Du vedlægger bevis på optagelse eller tilmelding, hvis muligt, evt. dokumentation for tabt arbejdsfortjeneste (typisk lønseddel) samt beregning af evt. omkostninger til rejse og ophold. Derudover skal du indsende CV, som viser din tilknytning til den professionelle filmbranche.

Efter ansøgningsrundens deadline, får du en kvittering for modtagelse med en forventet svardato, typisk 4-6 uger efter deadline.

Din ansøgning vurderes af ordningens redaktør Annette Kjær.

Eventuel støtte vil blive udbetalt som B-indkomst til din NemKonto og indberettes til skat den måned de bliver udbetalt. Hvis du modtager understøttelse fra en A-kasse, kan det være en god idé på forhånd at afklare, hvordan A-kassen forholder sig til evt. støtte fra Filminstituttet.

Evt. tabt arbejdsindtægt beregnes ud fra den løn, du ellers ville have modtaget på de dage, hvor efteruddannelsesaktiviteten foregår. Hvis du er fastansat med månedsløn, kan der beregnes kompensation for antallet af mødedage til kursusaktiviteten ud fra den faktiske løn, du ville have modtaget dog max. DKK 2.000 om dagen, uanset om din løn ville have været højere. Som freelancer kan du evt. opnå kompensation, hvis du kan dokumentere, at du har sagt nej til ansættelse på de konkrete dage, hvor kursusaktiviteten foregår.

Evt. dækning af rejse og ophold kan ydes på det billigst mulige niveau. Rejse-omkostninger kan dækkes ud fra de faktiske omkostninger med billigst mulig offentlig transport. Overnatning kan dækkes på niveau med de stastlige regler, som i 2025 er max. DKK 1.844 for en overnatning.